**DĖL NEGYVENAMŲJŲ PATALPŲ, ESANČIŲ VYTAUTO G. 4-4, ROKIŠKIO M., NUOMOS VIEŠO KONKURSO BŪDU**

2017 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi ir Rokiškio rajono savivaldybės tarybos 2014 m. gruodžio 19 d. sprendimu Nr. TS-254 „Dėl Rokiškio rajono savivaldybės materialiojo turto nuomos tvarkos aprašo patvirtinimo“ patvirtintu Rokiškio rajono savivaldybės materialiojo turto nuomos tvarkos aprašu, Rokiškio rajono savivaldybės taryba  nusprendžia:

1. Išnuomoti viešo konkurso būdu 10 (dešimčiai) metų prekybos paslaugoms teikti Rokiškio rajono savivaldybei nuosavybės teise priklausančias 54,76 kv. m patalpas (patalpų pažymėjimas plane 4-2, 4-7, 4-6, ½ 4-1), unikalus Nr. 7392-6001-6019:0003, esančias Vytauto g. 4-4, Rokiškio m. ir nustatyti pradinį nuompinigių dydį – 1,00 Eur (be PVM) už m2per mėnesį.

2. Įpareigoti Rokiškio rajono savivaldybės administracijos direktorių organizuoti 1 punkte nurodytų negyvenamųjų patalpų viešą nuomos konkursą, pasirašyti patalpų nuomos sutartį ir perdavimo-priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Justina Balaišienė

Rokiškio rajono savivaldybės tarybai

**SPRENDIMO PROJEKTO „DĖL NEGYVENAMŲJŲ PATALPŲ, ESANČIŲ VYTAUTO G. 4-4, ROKIŠKIO M., NUOMOS VIEŠO KONKURSO BŪDU“**

**AIŠKINAMASIS RAŠTAS**

2017-11-14

**Parengto sprendimo projekto tikslai ir uždaviniai.**

Sprendimo projekto tikslas - išnuomoti laisvas Rokiškio rajono savivaldybei nuosavybės teise priklausančias prekybos paskirties 54,76 kv. m patalpas (patalpų pažymėjimas plane 4-2, 4-7, 4-6, ½ 4-1), unikalus Nr. 7392-6001-6019:0003, esančias Vytauto g. 4-4, Rokiškio m., gauti pajamų iš patalpų nuomos ir padengti patalpų išlaikymo kaštus.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Rokiškio rajono savivaldybės materialiojo turto nuomos tvarkos aprašas, patvirtintas Rokiškio rajono savivaldybės tarybos 2014 m. gruodžio 19 d. sprendimu Nr. TS-254 „Dėl Rokiškio rajono savivaldybės materialiojo turto nuomos tvarkos aprašo patvirtinimo“.

**Sprendimo projekto esmė.**

 2017 m. liepos 11 d. buvo gautas nuomininkės Linos Varnienės prašymas nutraukti 2014 m. kovo 10 d. materialiojo turto nuomos sutartį Nr. DS-77. Vadovaujantis sutarties 13.2 punktu (šalių susitarimu) 2017 m. liepos 18 d. sutartis buvo nutraukta. Šiuo metu patalpos yra laisvos. LR valstybės ir savivaldybių turto valdymo, naudojimo ir disponavimo juo įstatyme bei Rokiškio rajono savivaldybės tarybos patvirtintame Savivaldybės turto nuomos tvarkos apraše numatyta, kad savivaldybės nekilnojamas turtas išnuomojamas viešo konkurso būdu, savivaldybės tarybai priėmus sprendimą.

Teikiamame sprendimo projekte siūloma išnuomoti 10 metų laikotarpiui 54,76 kv. m patalpas (patalpų pažymėjimas plane 4-2, 4-7, 4-6, ½ 4-1), unikalus Nr. 7392-6001-6019:0003, esančias Vytauto g. 4-4, Rokiškio m., ir įgalioti Rokiškio rajono savivaldybės administracijos direktorių organizuoti viešą turto nuomos konkursą. Konkurse galės dalyvauti visi pageidaujantys subjektai. Siūloma nustatyti pradinį nuompinigių dydį – 1,00 Eur (be PVM) už m2per mėnesį, kuris paskaičiuotas vadovaujantis patvirtintais teisės aktais.

Sprendimo projektas parengtas siekiant racionaliau išnaudoti laisvas savivaldybės negyvenamąsias patalpas.

**Galimos pasekmės, priėmus siūlomą tarybos sprendimo projektą:**

**teigiamos** – pajamų gavimas iš nuomos mokesčio, patalpų išlaikymo naštos nebuvimas, racionaliau bus naudojamas turtas ir gaunamos pajamos už nuomą.

**neigiamos** – nenumatomos.

**Kokia sprendimo nauda Rokiškio rajono gyventojams.**

Racionalus savivaldybės patalpų panaudojimas.

**Finansavimo šaltiniai ir lėšų poreikis**.

Biudžeto lėšos bus reikalingos skelbiant informaciją vietinėje spaudoje, orientacinis lėšų poreikis – 80 Eur.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vyriausioji specialistė Justina Balaišienė